[{"text_idx": "#000000", "text": "Eestis peavad ma\u0308ngureeglid olema sarnased teiste riikidega\nSagedusturgude avamisega ei saa enam kauem viivitada\nU\u0308ha kallinev tootmine sunnib to\u0308o\u0308stureid Eestist lahkuma\nTo\u0308o\u0308stuse pika aja va\u0308ljavaade so\u0303ltub suuresti to\u0308o\u0308jo\u0303ust"}, {"text_idx": "#000003", "text": "U\u0308ha kallinev tootmine sunnib to\u0308o\u0308stureid Eestist lahkuma"}, {"text_idx": "#000004", "text": "To\u0308o\u0308stuse pika aja va\u0308ljavaade so\u0303ltub suuresti to\u0308o\u0308jo\u0303ust"}, {"text_idx": "#000005", "text": "K-Print: tarneahel kontrolli alla ja ka\u0308ive kolmekordseks"}, {"text_idx": "#000006", "text": "Sisuliselt pereettevo\u0303ttena tegutsev OU\u0308 K-Print n-o\u0308 ujub praegusel tru\u0308kito\u0308o\u0308stuse turul vastuvoolu \u2013 tru\u0308kifirmadele raskel ajal on K-Prindil tellimusi palju ning tuli leida lahendus, kuidas konkureerida olukorras, kus klient eeldab tellimuse ka\u0308tte saada seitsme pa\u0308evaga, aga ettevo\u0303ttel on to\u0308id ees kolme na\u0308dala jagu."}, {"text_idx": "#000007", "text": "Tru\u0308kito\u0308o\u0308stuses valitseb suur tootmisvo\u0303imsuse u\u0308leja\u0308a\u0308k \u2013 ettevo\u0303tteid ja tru\u0308kimasinaid on palju rohkem, kui turg sisuliselt vajab. Ko\u0303ik see on viinud selleni, et potentsiaalsetel tellijatel on valik lai ning tingimuste seadmise ohjad on kliendi ka\u0308es \u2013 hindades na\u0308hakse kauplemisruumi ja ta\u0308htaegu surutakse u\u0308ha lu\u0308hemaks."}, {"text_idx": "#000008", "text": "K-Prindi juhatuse liige Rait Rebane kinnitab, et on pu\u0308u\u0308dnud ettevo\u0303tte a\u0308rimudeli muuta teistest erinevaks, panustada ko\u0303vasti tehnoloogia, sh digitehnoloogia arendamisse. Tootmise ja logistika haldamise programme kasutati ettevo\u0303ttes juba varem, kokku oli sellesse investeeritud umbes 300 000 eurot, aga eelmisel aastal saadi ka EASist tootmisprotsesside digitaliseerimise projektipo\u0303hine toetus, mida asuti ellu viima koos OU\u0308ga Raditex."}, {"text_idx": "#000010", "text": "Umbes 75% toodangust ekspordiks suunava K-Prindi ees seisis ku\u0308simus, kuidas konkureerida turul, kus ta\u0308htajad on va\u0308ga lu\u0308hikesed, to\u0308o\u0308d aga on palju."}, {"text_idx": "#000011", "text": "\u201ePidime leidma lahenduse, kuidas tagada kasvufaasis ettevo\u0303tte edaspidine areng, kuidas me suudame kliendi ootusi ta\u0308ita olukorras, kui meie tootmisplaan on na\u0308iteks kolm na\u0308dalalt ette ta\u0308iesti ta\u0308is,\u201d kirjeldab Rait Rebane probleemi, mis vajas lahendamist. \u201eEeldus on see, et me ei saa kellelegi, ka va\u0308ikestele tellimustele o\u0308elda \u201eei\u201d. Vajadus oli erinevates to\u0308o\u0308etappides tagada maksimaalne efektiivsus. Tavaliselt saavutatakse see to\u0308o\u0308tajate juurdepalkamise vo\u0303i masinate juurdesoetamisega, aga meie ei tahtnud seda teed minna, sest ei pea seda ettevo\u0303tte arengu seisukohalt kuigi ja\u0308tkusuutlikuks. Masinaid osta on lihtne, aga neid korrektselt maksimaalselt to\u0308o\u0308le panna on juba teine asi.\u201d"}, {"text_idx": "#000012", "text": "Tegelikult oli ka teada, et K-Prindi tru\u0308kiseadmete vo\u0303imekus on ma\u0308a\u0308ratult suurem sellest, mida praegu suudetakse ratsionaalselt kasutada. Ja selle po\u0303hjuseks on tihti to\u0303siasi, et firma olemasolev IT-struktuur ei suuda tootmisprotsessi piisavalt ha\u0308sti juhtida."}, {"text_idx": "#000013", "text": "Teine pool puudutab va\u0308iketellimusi, mille hulk u\u0308ha suureneb \u2013 enam ei tellita na\u0308iteks aasta peale u\u0308hte tootekataloogi, vaid soovitakse saada aastas viis ta\u0308iesti erinevat kataloogi. Samas peab K-Print ka va\u0308ikepartiide teostamist ja\u0308tkuva kasvu tagamiseks va\u0308ga ta\u0308htsaks. Ent mingist hetkest muutub arvukate projektide haldamine konkreetse inimese poolt ebaefektiivseks. Sestap osutus vajalikuks va\u0308iketellimused spetsiaalse iseteeninduskeskkonna abil kokku koondada, sest vaid sellisel moel on va\u0308iketellimuste ta\u0308itmine firmale kasulik."}, {"text_idx": "#000014", "text": "Niisiis asuti parendama kogu tru\u0308kikoja tegevust haldavat protsessijuhtimissu\u0308steemi, alates toorainetarnetest, lo\u0303petades valmistoodangu kliendini toimetamise logistikaga ning teisalt veebipo\u0303hist iseteenindusplatvormi, mis koos peavad tagama vo\u0303imalikult kasumliku tootmise minimaalsete kuludega. Lihtne loogika u\u0308tleb, et kulusid ei saa o\u0308konoomselt juhtida, kui puudub po\u0303hjalik info kulude pa\u0308ritolu kohta."}, {"text_idx": "#000015", "text": "U\u0308ks, millele K-Prindis nu\u0308u\u0308d senisest po\u0303hjalikumalt ta\u0308helepanu po\u0308o\u0308ratakse, on kliendi ka\u0308itumismustrite analu\u0308u\u0308s, mis on abiks oma tegevuse la\u0308bimo\u0303eldud korraldamisele."}, {"text_idx": "#000016", "text": "Raditexi abiga alustati K-Prindis strateegilise positsiooni ta\u0308psustamist viidi la\u0308bi digidiagnostika ning taotleti digitoetust. Seejuures oli toetuse saamise eelduseks digidiagnostika rahvusvaheliste standardite ja\u0308rgi, kus vo\u0303etakse aluseks referentsmudelid ja kaardistatakse kogu firma tarneahel. Selles peitub Mait Ruudu so\u0303nul digitaliseerimise tulevik \u2013 ka\u0308sitletakse mitte u\u0308hte ladu, tehast vo\u0303i logistilist lahendust, vaid to\u0303hustatakse ja digitaliseeritakse kogu tarneahela protsessid."}, {"text_idx": "#000017", "text": "Protsesside to\u0303hustamiseks kogub K-Print oma tootmises juba praegu ku\u0308mneid n-o\u0308 andmepunkte ja nende arv edaspidi u\u0308ha suureneb. See on info, mis on mo\u0308o\u0308dapa\u0308a\u0308smatu mu\u0308u\u0308gi, tootmise ja logistika sujuval korraldamisel."}, {"text_idx": "#000018", "text": "Lisaks otsustati ka teha mo\u0303ned muudatused tellimuste juhtimise strateegias \u2013 kui siiani ka\u0308sitleti iga sissetulnud tellimust analoogselt, siis nu\u0308u\u0308d on seatud eesma\u0308rgiks la\u0308heneda iga kliendi tellimusele personaalselt just selle loomisel oleva iseteeninduskeskkonna abil."}, {"text_idx": "#000019", "text": "Rait Rebane on veendunud, et ettevo\u0303tteil, mis ta\u0308na ei tegele digitaliseerimisega, ei ole pikka tulevikku \u2013 neil ei ole vo\u0303imalik ja\u0308rgmise 5 aasta jooksul ellu ja\u0308a\u0308da. \u201eNiigi madalate marginaalidega to\u0308o\u0308stuses on pelgalt ko\u0303hutunde pealt vo\u0303imatu teha edukaid otsuseid,\u201d usub Rebane."}, {"text_idx": "#000020", "text": "Tarneahela su\u0308steemse haldamise juures vaadeldakse seda kui tervikut, mille u\u0308hes otsas on hankimine ja teises otsas mu\u0308u\u0308k ja klient. Keskendutakse va\u0308iketellimustele, mille kasumlikkus on o\u0303ige haldamise korral suurtest tellimustest ko\u0303rgem. Samas paneb see suurema koormuse laomajandusele ja logistikale \u2013 vajalik materjal tuleb o\u0303igeaegselt sisse osta, hoidmata laovaru n-o\u0308 igaks juhuks, tagada tuleb valmistoodangu paindlik toimetamine kliendile jmt."}, {"text_idx": "#000021", "text": "Kui levinud praktika po\u0303hjal pu\u0308u\u0308takse seda kompenseerida to\u0308o\u0308jo\u0303uga, siis ta\u0308napa\u0308evane efektiivne la\u0308henemine u\u0308tleb, et tarkvara peab vo\u0303imaldama ko\u0303ike seda hallata. Su\u0308steemi programmeeritakse sisse ka riskid ja nende elimineerimine, kui tarneahela mo\u0303nes lu\u0308lis peaks to\u0303rge tekkima."}, {"text_idx": "#000022", "text": "Majandustarkvara on K-Prindis juba tootmisse juurutatud \u2013 reaalajas suhtleb projektijuhtimise ja hinnaarvestuse su\u0308steem tootmise juhtimise su\u0308steemiga ja see omakorda otse masinatega. Nu\u0308u\u0308d on tarvis selle kommunikatsiooniga liita need tootmisprotsessi osad, kus praegu tegevused veel n-o\u0308 ka\u0308sitsi toimuvad. La\u0308hina\u0308dalatel peaks loodud iseteeninduskeskkond minema mo\u0303nede klientide ka\u0308tte testimisele."}, {"text_idx": "#000023", "text": "Kui tavapa\u0308raselt on tru\u0308kito\u0308o\u0308stuses u\u0308hel tellimusel keskeltla\u0308bi 17 n-o\u0308 puutepunkti, millega peab tegelema inimene, siis K-Print loodab oma digilahenduse realiseerumisel va\u0308hendada nende arvu neljale-viiele. Konkreetselt numbrites va\u0308ljendatuna peaks tulemus ilmnema K-Prindi mu\u0308u\u0308gika\u0308ibes. Kui 2019. aastal oli ettevo\u0303tte ka\u0308ive 5,2 miljonit eurot, siis la\u0308hema viie aastaga soovitakse seda suurendada kolm korda, jo\u0303udes tasemele 15 miljonit eurot."}, {"text_idx": "#000024", "text": "Rait Rebane kinnitab, et digitaliseerimise projekti elluviimine on selle saavutamiseks u\u0308ks oluline alus. Lo\u0303plikke kokkuvo\u0303tteid uue digilahenduse tulemuslikkuse kohta saab K-Print teha aasta lo\u0303pus. Siis lo\u0303peb EASi toetuse saanud digitaliseerimise etapp."}, {"text_idx": "#000025", "text": "ITL jagas aasta tegija, teo ja la\u0308bimurdja auhindasid"}, {"text_idx": "#000029", "text": "Poorbetoonist ehitatud alajaamad koguvad populaarsust"}, {"text_idx": "#000031", "text": "Kaasaegne ERP \u2013 puuduv pusletu\u0308kk tootmise uuele tasemele viimises"}, {"text_idx": "#000032", "text": "Waldec \u2013 teie to\u0308o\u0308tleva to\u0308o\u0308stuse partner alates aastast 1989"}, {"text_idx": "#000035", "text": "To\u0308o\u0308stusESTi veebi kasutamist ja\u0308tkates no\u0303ustute ku\u0308psiste kasutamisega. Loe la\u0308hemalt siit."}, {"text_idx": "#000036", "text": "ja ole esimesena kursis to\u0308o\u0308stuses toimuvaga!"}]